Målet er at gøre Frederikshavn til landets førende energi- og miljøby. Midlet er en energi- og miljøskole. Det er de to uddannelsescentre EUC Nord og MARTEC, der står bag planerne, som de regner med at realisere i år. Skolen skal udbyde undervisning i emner inden for energi og miljø og det skal ske i et tæt samarbejde med erhvervslivet og Aalborg Universitet. Det er ikke gratis - men der er stor interesse om projektet. Vi har søgt Det Regionale Vækstforum og er blevet placeret i gruppe A. Det betyder at projektet vurderes særdeles positivt, forklarer direktør for MARTEC Erik Møller. Der er søgt om 8,4 mio. kr hos Det Regionale Vækstforum og 7,3 mio. kr hos EUs Socialfond.

Opsummering:
Stor interesse for at støtte ny skole i Frederikshavn